În 1974, după victoria Revoluției Garoafelor, autoritățile au considerat necesară realizarea unui amplu proiect de reabilitare a zonei Ribeira, incluzând Barredo. În iunie 1974, în urma unei vizite în Barredo și a discuțiilor cu locuitorii cartierului, Secretarul de Stat pentru Habitat și Urbanism, arhitectul Nuno Portas, i-a solicitat arhitectului Jorge Gigante să devină comisar guvernamental și să se ocupe de managementul regenerării urbane a zonei Ribeira. Pe 28 septembrie 1974, prin ordin comun al miniștrilor Administrației Interne (MAI) și Echipării Sociale și Mediului (MESA), a fost creat Comisariatul pentru Renovarea Urbană a Zonei Ribeira/Barredo (în , prescurtat CRUARB). Condus inițial de arhitectul Gomes Fernandes, comisariatul a fost puternic influențat de ideile expuse în studiul lui Fernando Távora din 1969. Printre primele măsuri, Gomes Fernandes a propus extinderea reabilitării la întreaga arie urbană ocupată de centrul istoric al orașului Porto.